**Sociālās aprūpes pakalpojums personas dzīvesvietā - aprūpe mājās**

|  |  |
| --- | --- |
| **Pakalpojuma funkcija/uzdevums** | Aprūpes pakalpojums dzīvesvietā pamatvajadzību apmierināšanai. |
| **Pakalpojuma īss apraksts** | Rojas novadā APRŪPI MĀJĀS organizē Rojas novada Sociālais dienests. APRŪPES MĀJĀS pakalpojuma sniegšanai var tikt noslēgts deleģējuma līgums ar pakalpojuma sniedzēju. APRŪPE MĀJĀS nodrošina personas pamatvajadzību apmierināšanu, palīdzību mājas darbu veikšanā un personiskajā aprūpē personām, kurām ir objektīvas grūtības aprūpēt sevi vecuma vai funkcionālo traucējumu dēļ. Tiesības saņemt APRŪPES MĀJĀS pakalpojumu ir personām, kuras savu pamata dzīvesvietu deklarējušas Rojas novadā.  *Aprūpe mājās var būt pastāvīga vai pagaidu:*  1. Pastāvīgu aprūpi mājās piešķir personām, kuras vecuma vai funkcionālu traucējumu dēļ nevar veikt ikdienas darbus un savu personisko aprūpi.  2. Pagaidu aprūpi mājās piešķir personām, kuras slimības vai atveseļošanās periodā nevar veikt ikdienas darbus un personisko aprūpi.  3. Pagaidu aprūpi mājās piešķir kā pagaidu palīdzību ģimenēm, kuras patstāvīgi aprūpē bērnu vai pieaugušu personu ar garīgās attīstības vai fiziska rakstura traucējumiem. |
| **Pakalpojuma saņēmējs** | Personas, kuras savu pamata dzīvesvietu deklarējušas Rojas novadā. |
| **Pakalpojuma saņēmēja apraksts (ja pakalpojuma saņēmējam ir speciāli definēti kritēriji)** | APRŪPES MĀJĀS pakalpojumu ir tiesīgas saņemt personas:  1. Kuras vecuma, garīga vai fiziska rakstura traucējumu dēļ nevar veikt ikdienas mājas darbus un savu personisko aprūpi, tām nav likumīgu apgādnieku, dzīvo vienas vai ar šo personu kopā dzīvojošie ģimenes locekļi, vai kopā dzīvojošās personas vecuma, veselības stāvokļa vai nodarbinātības dēļ nevar nodrošināt minētajām personām nepieciešamo aprūpes mājās pakalpojumu.  2. Kurām slimības laikā vai atveseļošanās periodā ir grūtības veikt ikdienas mājas darbus un savu personisko aprūpi, tām nav likumīgu apgādnieku, dzīvo vienas vai ar šo personu kopā dzīvojošie ģimenes locekļi, vai kopā dzīvojošās personas vecuma, veselības stāvokļa vai nodarbinātības dēļ nevar nodrošināt minētajām personām nepieciešamo aprūpes mājās pakalpojumu.  3. Bērni invalīdi, ja ģimenes locekļi objektīvu iemeslu dēļ nespēj viņiem nodrošināt pienācīgu aprūpi. |
| **Atgādinājums saņēmējam** | 1. Lai saņemtu pakalpojumu, lūgums vērsties ar ārsta izziņu par personas veselības stāvokli un medicīnisko kontrindikāciju neesamību un iesniegumu Rojas novada Sociālajā dienestā. 2. Personām, kurām ir likumīgie apgādnieki, nepieciešamības gadījumā ir iespēja saņemt APRŪPE MĀJĀS pakalpojumu, pašiem samaksājot pakalpojuma sniedzējam par sniegto pakalpojumu. 3. Personām bez likumīgiem apgādniekiem izdevumi par pakalpojuma APRŪPE MĀJĀS sniegšanu tiek segti no Rojas novada pašvaldības budžeta līdzekļiem un klienta līdzmaksājuma. |
| **Brīdinājums saņēmējam** | Pakalpojums APRŪPE MĀJĀS netiek sniegts personām:   1. Kuras slimo ar bīstamām infekcijas slimībām. 2. Kurām nepieciešama diennakts aprūpe. 3. Kurām ir psihiskas kontrindikācijas (speciālista atzinums). 4. Kuras ir atkarīgas no alkohola un/vai narkotiskajām vielām (speciālista atzinums). 5. Kurām saskaņā ar Civillikumu ir palīdzētspējīgi apgādnieki – bērni, pilngadīgi mazbērni. 6. Kuras ir noslēgušas testamentārus vienošanās līgumus, mantas atsavinājuma līgumus, t.sk. pirkuma, dāvinājuma un uztura līgumus ar trešajām personām. Gadījumos, kad aprūpējamā persona ir pieļāvusi savas mantas atsavinājumu par labu kādai fiziskai vai juridiskai personai, aprūpējamā mantas ieguvējam ir pienākums nodrošināt aprūpējamam nepieciešamās aprūpes mājās pakalpojumus vai segt ar to saistītos izdevumus. |
| **Normatīvie akti, kas reglamentē pakalpojuma sniegšanu** | „Sociālo pakalpojumu un palīdzības likums”  ”Izdevējs: Saeima  Veids: likums  Statuss: spēkā esošs  Pieņemts: 31.10.2002.  Stājies spēkā: 01.01.2003.  Hipersaite: <http://likumi.lv/doc.php?id=68488>  „Noteikumi par sociālo pakalpojumu un sociālās palīdzības saņemšanu”  Izdevējs: Ministru kabinets  Veids: noteikumi  Numurs: 138  Statuss: spēkā esošs  Pieņemts: 02.04.2019.  Stājies spēkā: 05.04.2019.  Hipersaite: <https://m.likumi.lv/doc.php?id=305995>  „Par sociālo pakalpojumu saņemšanas un samaksas kārtību Rojas novadā”  Izdevējs: Rojas novada dome  Veids: Saistošie noteikumi Nr. 2/2017(Konsolidētā versija ar grozījumiem, kas apstiprināti Rojas novada domes sēdē 2018. gada 20. septembrī lēmums Nr.12 (prot.Nr.2),precizēti Rojas novada domes sēdē 2018.gada 17. aprīlī lēmums Nr.58 (prot. Nr.4).  Statuss: spēkā esošs  Apstiprināts: 17.01.2017.  Hipersaite: <http://roja.lv/pictures/2_2017_PRECIZETI_Par_socialo_pakalpojumu_sanemsanas_un_samaksas_kartibu_Rojas_novada.docx>  „Par aprūpes mājās darba organizēšanu un pakalpojuma saņemšanas kārtību Rojas novadā”  Izdevējs: Rojas novada dome  Veids: Saistošie noteikumi Nr. 8/2016  Statuss: spēkā esošs  Apstiprināts: 17.05.2016.  Precizēti: 21.06.2016.  Hipersaite: <http://roja.lv/pictures/8_2016_PRECIZeTI_Par_apr.maj.darba_organiz.un_pak.san.kart..docx> |
| **Pakalpojuma saņemšanai nepieciešamie dokumenti** | Pieprasot APRŪPE MĀJĀS pakalpojumu, klients (vai viņa pilnvarota persona) Sociālajā dienestā iesniedz šādus dokumentus:  1.Iesniegumu.  2.Ģimenes ārsta izsniegtu izziņu par personas veselības stāvokli, kurā norādīts funkcionālo traucējumu veids un akūtas infekcijas pazīmes, kas var ietekmēt sociālo pakalpojumu sniegšanas kārtību.  3.Dokumentu par ienākumiem, ja personai jāveic maksājums par sociālo pakalpojumu.  4.Citus dokumentus, ja tie nepieciešami lēmuma pieņemšanai par atbilstošā sociālā pakalpojuma piešķiršanu.  Pēc minēto dokumentu saņemšanas sociālais darbinieks viena mēneša laikā, veic atbilstošas darbības:  1.Izvērtē personas sociālo situāciju, ja nepieciešams, apmeklē personu dzīvesvietā vai atrašanās vietā.  2.Veic personas fizisko un garīgo spēju izvērtējumu un aprūpes līmeņa noteikšanu personām ar ierobežotām pašaprūpes spējām.  3.Novērtē personas un tās ģimenes locekļu, kā arī apgādnieku (ja pienākums maksāt par pakalpojumu ir arī apgādniekam) maksātspēju, aizpildot iztikas līdzekļu deklarāciju. |
| **Pakalpojuma saņemšanas termiņš** | Sociālais dienests viena mēneša laikā pēc minēto dokumentu saņemšanas un reģistrēšanas izvērtē personas vajadzības, tiek noteikts saņemtā pakalpojuma apjoms, aprūpes līmenis un termiņš, tiek pieņemts lēmums par aprūpes mājās pakalpojuma piešķiršanu, kā arī tiek norādīts aprūpes mājās pakalpojuma sniedzējs. |
| **Pakalpojuma termiņa apraksts** | 1 gads. Pēc gada līgums tiek pārskatīts un nepieciešamības gadījumā - pagarināts. |
| **Administratīvais process** | Ir |
| **Administratīvā procesa apraksts** | Ja pakalpojuma pieprasītājs nav apmierināts ar Rojas novada Sociālā dienesta lēmumu, pakalpojuma pieprasītājs var apstrīdēt mēneša laikā no tā spēkā stāšanās dienas, iesniedzot iesniegumu Rojas novada domē.  Adrese: Rojas novada pašvaldība, Zvejnieku ielā 3, Rojā, Rojas novadā, LV-3264 tālr.: 632320502.  Rojas novada domes Administratīvo aktu var pārsūdzēt Administratīvajā tiesā likumā noteiktajā kārtībā.  Adrese: Liepājas tiesu nams  Lielā iela 4, Liepāja, LV-3401  Tālr.: 63407901  Fakss: 63407915  e-pasts: [liepaja.administrativa@tiesas.lv](mailto:liepaja.administrativa@tiesas.lv) |
| **Pakalpojuma kanāli** | Klātiene |
| **Ar pakalpojuma saņemšanu saistītie maksājumi** | 1.Izdevumi par pakalpojuma APRŪPE MĀJĀS sniegšanu tiek segti no Rojas novada pašvaldības budžeta līdzekļiem un klienta līdzmaksājuma:  1.1. *1.līmenim* (divas reizes nedēļā, ne vairāk kā četras reizes nedēļā) – EUR 3,50 mēnesī;  1.2. *2.līmenim* ( divas līdz trīs reizes nedēļā, ne vairāk kā sešas stundas nedēļā) – EUR 5,00 mēnesī;  1.3. *3.līmenim* (trīs reizes nedēļā, ne vairāk kā astoņas stundas nedēļā) – EUR 7,00 mēnesī;  1.4. *4.līmenim* (katru darba dienu –piecas reizes nedēļā, ne vairāk kā 12 stundas nedēļā) – EUR 10,00 mēnesī.  2. Personām, kurām ir likumīgie apgādnieki, nepieciešamības gadījumā ir iespēja saņemt APRŪPE MĀJĀS pakalpojumu, pašiem samaksājot pakalpojuma sniedzējam par sniegto pakalpojumu.  3. Klienta un/vai viņa likumīgo apgādnieku pienākums ir norēķināties par saņemto APRŪPE MĀJĀS pakalpojumu, pamatojoties uz Sociālo pakalpojumu un sociālās palīdzības likuma 8. panta 1. daļu.  4. Pakalpojuma saņēmējs vai tā likumīgais apgādnieks (-ki) no saviem personīgajiem līdzekļiem veic samaksu par iepriekšējā mēnesī saņemtajiem pakalpojumiem Rojas novada pašvaldības kasē līdz katra mēneša 15. datumam.  5. No klienta līdzmaksājuma par pakalpojuma APRŪPE MĀJĀS saņemšanu ir atbrīvoti:  5.1. trūcīgas un maznodrošinātas personas;  5.2. personas, kurām ir noslēgts uzturlīgums ar Rojas novada pašvaldību, vai kuras ir atsavinājušas savu privātīpašumu par labu Rojas novada pašvaldībai. |
| **Nepieciešamās veidlapas** | Pievienotas pakalpojuma aprakstam |
| **Pakalpojuma atslēgvārdi** | Aprūpe mājās, aprūpes mājās pakalpojums Rojas novadā |
| **Pakalpojuma sniedzēja darba laiki** | Pakalpojums tiek sniegts darba dienās: no pirmdienas līdz piektdienai, laikā no 8:00 līdz 17:00 |
| **Pakalpojuma sniedzēja adrese** | Rojas novada pašvaldība – Sociālais dienests, Celtnieku iela 6, Roja, LV 3264; [www.roja.lv](http://www.roja.lv/) |
| **Tālrunis, e-pasts** | 63269551; e-pasts: [socialaisdienests@roja.lv](mailto:socialaisdienests@roja.lv) |

**Pakalpojuma soļi:**

1. Lai saņemtu aprūpes mājās pakalpojumu, persona vai tās likumiskais pārstāvis, ar ģimenes ārsta izziņu par personas veselības stāvokli un medicīnisko kontrindikāciju neesamību,  vēršas Rojas novada Sociālajā dienestā Celtnieku iela 6, Roja, LV 3264.
2. Sociālais darbinieks reģistrē iesniegumu.
3. Sociālais darbinieks veic personas fizisko un garīgo spēju izvērtējumu un aprūpes līmeņa noteikšanu personām ar ierobežotām pašaprūpes spējām.
4. Sociālais darbinieks sagatavo lēmuma projektu par aprūpes mājās pakalpojuma saņemšanu vai atteikumu un nosūta to Rojas novada Sociālā dienesta vecākajam sociālajam darbiniekam izskatīšanai.
5. Rojas novada Sociālā dienesta vecākais sociālais darbinieks izskata dokumentus un lēmuma projektu nodot apstiprināšanai Rojas novada Sociālā dienesta vadītājam.
6. Sociālais darbinieks saņem lēmumu un informē par to pakalpojuma pieprasītāju.
7. Sociālā dienesta pozitīva lēmuma gadījumā vadītājs slēdz trīspusēju vienošanos par pakalpojumu APRŪPE MĀJĀS ar klientu un pakalpojuma sniedzēju.
8. Aprūpes mājās pakalpojumu sniegšanas nepieciešamību un aprūpējamās personas atbilstību pakalpojuma saņemšanai sociālais darbinieks darbam ar veciem cilvēkiem un personām ar speciālām vajadzībām pārskata reizi gadā.